ദിനേശ് ചന്ദ്രസെൻ

റായ് ബഹാദൂർ ദിനേശ് ചന്ദ്ര സെൻ (ബംഗാളി: দীনেশ চন্দ্র সেন) (3 നവംബർ 1866 - 20 നവംബർ 1939) Sengupta, Subodh Chandra (ed.) (1988) Sansad Bangali Charitabhidhan (in Bengali), Kolkata: Sahitya Sansad, p.208 ഇന്ത്യൻ ഉപഭൂഖണ്ഡത്തിൽ നിന്നുള്ള ബംഗാളി എഴുത്തുകാരനും വിദ്യാഭ്യാസ വിദഗ്ദ്ധനും ബംഗാളി നാടോടിക്കഥകളുടെ ഗവേഷകനുമായിരുന്നു. അദ്ദേഹം കൊൽക്കത്ത സർവകലാശാലയിലെ ബംഗാളി ഭാഷാ സാഹിത്യ വകുപ്പിന്റെ സ്ഥാപക ഫാക്കൽറ്റി അംഗവും രാംതാനു ലാഹിരി റിസർച്ച് ഫെലോയുമായിരുന്നു. 1939 ൽ അദ്ദേഹം കൊൽക്കത്തയിൽ അന്തരിച്ചു.
 ആദ്യകാല ജീവിതവും കുടുംബവും 
ഈശ്വർ ചന്ദ്രസെൻ, രൂപാലതാ ദേവി എന്നിവരുടെ മകനായി സുവാപൂർ ഗ്രാമത്തിൽ (ഇന്നത്തെ ബംഗ്ലാദേശിലെ ധാക്ക ജില്ലയിൽ) ഒരു ബൈദ്യ കുടുംബത്തിലാണ് സെൻ ജനിച്ചത്. അമ്മയുടെ കുടുംബം മാനിക്ഗഞ്ച് ജില്ലയിലെ ബോഗ്ജുരിയിൽ ആയിരുന്നു.ഹിരാലാൽ സെൻ കസിൻ ആയിരുന്നു. അദ്ദേഹത്തിന്റെ പേരക്കുട്ടി സമർ സെൻ പ്രശസ്ത ബംഗാളി കവിയായിരുന്നു.
 വിദ്യാഭ്യാസവും കരിയറും 
ദിനേശ് ചന്ദ്രസെൻ 1882 ൽ ധാക്കയിലെ ജഗന്നാഥ് സർവകലാശാലയിൽ നിന്ന് യൂണിവേഴ്സിറ്റി പ്രവേശന പരീക്ഷ പാസായി. 1885-ൽ ധാക്ക കോളേജിൽ നിന്ന് എഫ്.എ പരീക്ഷയും ഒരു സ്വകാര്യ വിദ്യാർത്ഥിയായി 1889-ൽ ഇംഗ്ലീഷ് സാഹിത്യത്തിൽ ബി.എ. പരീക്ഷയും പാസായി. 1891 ൽ അദ്ദേഹം കോമിലയിലെ വിക്ടോറിയ സ്കൂളിന്റെ പ്രധാനാധ്യാപകനും 1909-13 കാലഘട്ടത്തിൽ കൊൽക്കത്ത സർവ്വകലാശാലയിലെ പുതുതായി സ്ഥാപിതമായ ബംഗാളി ഭാഷാ സാഹിത്യ വകുപ്പിൽ സർവകലാശാലാധ്യാപകനുമായിരുന്നു. 1913-ൽ അദ്ദേഹം അതേ വകുപ്പിൽ രാംതാനു ലാഹിരി റിസർച്ച് ഫെലോ ആയി. 1921-ൽ കൊൽക്കത്ത സർവകലാശാല അദ്ദേഹത്തിന്റെ കൃതികളെ മാനിച്ച് അദ്ദേഹത്തിന് സാഹിത്യത്തിൽ ഡോക്ടറേറ്റ് നൽകി. 1931-ൽ ബംഗാളി സാഹിത്യത്തിന് നൽകിയ സംഭാവനകൾക്ക് ജഗട്ടാരിനി സ്വർണ്ണ മെഡൽ ലഭിച്ചു. 1932-ൽ അദ്ദേഹം സേവനത്തിൽ നിന്ന് വിരമിച്ചു. 
 കൃതികൾ
ബംഗാൾ നാടോടിക്കഥകളുടെ ശേഖരണത്തിലും സമാഹാരത്തിലും അദ്ദേഹം പ്രവർത്തിച്ചു. ചന്ദ്രകുമാർ ഡെയ്‌ക്കൊപ്പം അദ്ദേഹം 21 ബാലഡുകളുടെ സമാഹാരമായ മൈമെൻസിംഗ് ഗിതിക (ബല്ലാഡ്‌സ് ഓഫ് മൈമെൻസിംഗ്) പ്രസിദ്ധീകരിച്ചു.

അവലംബം

വർഗ്ഗം:ഇന്ത്യൻ ഫോക്‌ലോറിസ്റ്റുകൾ
വർഗ്ഗം:1866-ൽ ജനിച്ചവർ
വർഗ്ഗം:1939-ൽ മരിച്ചവർ